Afsonaviy Pelening ukasi vafot etdi

Braziliyalik afsonaviy futbolchi Pelening ukasi Zeka Nasimentu 77 yoshida vafot etdi, deya xabar qilmoqda Globo Esporte.

Peledan ikki yosh kichik bo‘lgan Zeka bir necha yillar mobaynida prostata bezi saratoni bilan kurashyotgandi. U 1961 va 1962-yillar mobaynida “Santos”da to‘p surgan. Mazkur vaqt ichida 15 o‘yinda qatnashib, 4 golga mualliflik qilgan. Keyinchalik Zeka futbolchilik faoliyatini yakunlab, oilaviy biznesda ishlashni boshladi.
Ta’kidlanishicha, dafn marosimi 26-mart, payshanba kuni bo‘lib o‘tdi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!